English: First of all, can I say that it's not often I get very angry in this Chamber with the representations made by members of all parties, but I was angered by what Dawn Bowden said? This party has never, never criticised the paramedics and the service they provide. We have been critical of the times that weren't met under the previous iteration of this policy, and justifiably so. As you say, Cabinet Secretary, it was a difficult time, and you had to take some steps. And while I would agree with you to a certain extent that outcomes are the most important things, the one thing has come to pass that we feared, and you did not address this Dawn: that people are being missed by this new system who weren't missed before, and, as a result of that, are not having what you would call a good experience, quality of care, or the best journey through the system. And for that, I'm going to quote a constituent of mine - an 80-year-old man - who fell at home, and despite repeated 999 calls, no-one responded to him for more than eight hours. He had a broken femur. He risked dehydration, shock and pneumonia. He was an amber call. There was no blue light in those eight hours. That man, by the time he got to hospital, was very nearly what we would now call a red call. He very nearly died. So, there's no point you coming to us and saying, Minister, that the amber category is not causing problems. What I would like you to do is present to us, or give me an answer today, about how many of those amber call responses have resulted in presentation at A&E in a condition that you would then call a red category. In helping you answer that question, one of the reasons, I think, why we still have a difficulty in meeting any kind of target - although there isn't a specific target with amber, is there - is that we still have difficulties with ambulances lining up at A&E. And perhaps you can tell me how, if there is clinical evidence that it is a good idea, that this Thursday in Morriston Hospital, it took a constituent of mine eight and a half hours to get through A&E, and during that period of time, which was overnight, so not in the busy period in the day, there were six ambulances queuing up at A&E to discharge their patients. I welcome the fact that paramedics are feeling better about this. They did have difficult targets to meet before, but I'm wondering how many of them are going to be speaking to you shortly to say that those amber categories that they turned up for were in fact red. Thank you.
Welsh: Yn gyntaf oll, a gaf i ddweud nad wyf yn aml yn mynd yn grac iawn yn y Siambr hon â'r sylwadau a wneir gan aelodau o bob plaid, ond roeddwn yn grac am yr hyn a ddywedodd Dawn Bowden. Nid yw'r blaid hon erioed wedi beirniadu'r parafeddygon na'r gwasanaeth a ddarperir ganddynt. Rydym wedi bod yn feirniadol o'r amserau na lwyddwyd i'w bodloni dan fersiwn blaenorol y polisi hwn, ac roedd cyfiawnhad am hynny. Fel y dywedwch, Ysgrifennydd y Cabinet, roedd yn gyfnod anodd, ac roedd yn rhaid i chi gymryd rhai camau. Ac er y byddwn yn cytuno â chi i raddau mai canlyniadau yw'r pethau pwysicaf, mae un peth wedi digwydd yr oeddem yn ei ofni, ac ni wnaethoch chi fynd i'r afael â hwn Dawn: bod pobl yn cael eu methu gan y system newydd hon nad oedd yn cael eu methu o'r blaen, ac, o ganlyniad i hynny, nid ydynt yn cael yr hyn y byddech chi'n ei alw'n brofiad da, gofal o ansawdd da, neu'r daith orau drwy'r system. Ac ar gyfer hynny, rwy'n mynd i ddyfynnu un o fy etholwyr i - gŵr 80 mlwydd oed - a syrthiodd yn ei gartref, ac er gwaethaf ffonio 999 dro ar ôl tro, ni chafodd ymateb am fwy nag wyth awr. Roedd wedi cael toriad i asgwrn y forddwyd. Roedd mewn perygl o ddioddef o ddadhydradu, sioc a niwmonia. Roedd yn alwad oren. Nid oedd unrhyw olau glas yn ystod yr wyth awr hynny. Roedd y gŵr hwnnw, erbyn iddo gyrraedd yr ysbyty, bron iawn yr hyn y byddem bellach yn ei alw'n alwad goch. Bu bron iawn â marw. Felly, does dim pwynt i chi ddod atom ni a dweud, Weinidog, nad yw'r categori oren yn achosi problemau. Yr hyn yr hoffwn i chi ei wneud yw cyflwyno i ni, neu roi ateb i mi heddiw, ynghylch faint o'r ymatebion oren i alwadau sydd wedi arwain at rywun yn cyrraedd yr adran ddamweiniau ac achosion brys mewn cyflwr y byddech chi wedyn yn ei alw'n gategori coch. I'ch helpu chi i ateb y cwestiwn hwnnw, un o'r rhesymau, rwy'n credu, pam yr ydym yn dal i gael anhawster wrth fodloni unrhyw fath o darged - er nad oes targed penodol gydag oren, nagoes - yw ein bod yn dal i gael anawsterau gydag ambiwlansys yn aros mewn rhes y tu allan i adrannau damweiniau ac achosion brys. Ac efallai y gallwch chi ddweud wrthyf sut, os oes tystiolaeth glinigol ei fod yn syniad da, y cymerodd wyth awr a hanner i un o fy etholwyr i fynd trwy'r adran ddamweiniau ac achosion brys ddydd Iau yn Ysbyty Treforys. Ac yn y cyfnod hwnnw, sef dros nos, ac felly nid oedd yn ystod y cyfnod prysur yn ystod y dydd, roedd chwe ambiwlans yn ciwio y tu allan i'r adran ddamweiniau ac achosion brys i ryddhau eu cleifion. Croesawaf y ffaith bod parafeddygon yn teimlo'n well am hyn. Roedd ganddynt dargedau anodd i'w bodloni yn flaenorol, ond tybed faint ohonyn nhw fydd yn siarad â chi'n fuan i ddweud bod y categorïau oren hynny yr aethant iddynt mewn gwirionedd yn rhai coch. Diolch.